# dispakañ
## Brezhoneg
### Etimologiezh

    Savet diwar dis- ha pakañ, pe dispak hag -añ.

### Verb

dispakañ /disˈpakːã/ verb kreñv eeun (displegadur)
* Tennañ ar pezh a bak tra pe dra, dizober ur pakad.
** Ha Goulc'han Gwezenneg a vouskan dre ober tro e gambr, dre zispakañ e draoù eus ar valizenn. — (Brogarour, Onenn, Gwengamp, 1936, p. 65.)
* Dizoleiñ un dra a zo goloet, diskouez.
    Dispakañ e benn: en em ziskouez
* Dispakañ foenn da sec'hañ: strewiñ ar foenn, dezho da sec'hañ.
* Dispakañ (kozh) kaoc'h da flaeriañ
dispakañ verb gwan
* En em ziskouez, pa gomzer eus an heol.
** Dispaket eo an heol. — (Jules Gros, Le trésor du breton parlé Deuxième Partie, 1970, p. 118.)
** Dispaka a raio an heol ? — (Jules Gros, Le trésor du breton parlé Deuxième Partie, 1970, p. 118.)

#### Troidigezhioù

* dispakañ e grampouezh : diskouez pegen desket, gouziek, e vezer.

#### Troidigezhioù

* galleg : découvrir , dévoiler , déballer , étaler ,
* saozneg : uncover